DigiNYT-seurantaryhmä

Aika To 9.6.2016 klo 10.00–12.00

Paikka VM Mariankatu 9, nh. Jakovarat

|  |  |  |
| --- | --- | --- |
| Osallistujat | Olli-Pekka Heinonen, pj. (kohdat 1-2)Anna-Maija Karjalainen (pj. kohdassa 3)Tuomas VanhanenTimo Laitinen Heikki MannilaPetri Peltonen | Mirjami LaitinenRiku JylhänkangasJanne KerkeläMikael GrannasPekka SoiniVille PeltolaAleksi Kopponen, siht.Toni Äikäs, siht. |

1 Edellisen kokouksen muistio

Edellisen kokouksen (2.5.) muistioon ei ollut korjattavaa.

**2 Katsaus tieto- ja kyberturvallisuusasioihin**

Yksikön johtaja Timo Kievari LVM:stä ja erikoistutkija Pentti Olin Turvallisuuskomitean sihteeristöstä alustivat tieto- ja kyberturvallisuusasioista. Esillä olivat erityisesti tietoturvastrategia sekä kyberturvallisuusstrategia ja sen toimeenpano-ohjelman päivitys.

 Keskustelun yhteenvetona todettiin seuraavaa:

* Tieto- ja kyberturvallisuuden hallinnassa ja johtamisessa on sama haaste kuin kokonaisturvallisuudessa ylipäänsä; toisaalta periaatteena on se, että vastuu on hajautettu eri toimijoille, joilla on vastuu toiminnasta omalta osaltaan, mutta toisaalta samaan aikaan kaivataan myös yhtä tahoa, jolla olisi selkeästi vastuu kokonaisuudesta.
* Suomi voisi olla kansainvälisillä foorumeilla tällä aihealueella nykyistä aloitteellisempi.
* My data -alueella Suomessa voitaisiin olla edelläkävijöitä, mutta sitä pitäisi päästä käytännössä tekemään ja harjoittelemaan. KaPA-ohjelma luo osaltaan asialle mahdollisuuksia.
* Suomessa ei ole tällä hetkellä erityisen vankkaa tieturvateknologioiden/-sektorin edellyttämää koulutusta tai perus- ja soveltavaa tutkimusta yliopistoissa tai tutkimuslaitoksissa, vaikka meillä on kuitenkin useampikin merkittävä alan yritys ja tietoturvasektorin osaamisperustan vahvistamista pidetään yleisesti tärkeänä. Näin ollen tämän aihealueen vahvistamiseen pitäisi suunnata toimenpiteitä.

**3 Keskustelu ja palaute DigiNyt-seurantaryhmän alkutaipaleesta ja keskeiset painopisteet
jatkossa, erityisesti syyskaudella 2016**

Keskusteltiin seurantaryhmän toiminnasta ja roolista. Todettiin erityisesti seuraavaa:

* ”Seurantaryhmä” -termi ei ole kovin hyvä, koska se on passiivinen.
* Ryhmän jäsenillä ei ole tällä hetkellä näkyvyyttä siihen, mitä vaikuttavuutta ryhmässä käydyillä keskusteluilla on mahdollisesti ollut.
* DigiNyt-ryhmällä ei ole toistaiseksi ollut neuvoa-antavaa roolia ministerityöryhmän suuntaan. Toisaalta ministerityöryhmästä ei ole myöskään tullut ryhmälle erityisiä toimeksiantoja ainakaan niin, että toimeksiantoja olisi ryhmässä yhteisesti käsitelty.
* Keskustelussa pitäisi tulla konkretiassa yksi taso alaspäin, jotta oltaisiin lähempänä käytännön digitalisaatiohaasteita.
* Pitäisi seurata keskeisiä hankkeita.
* Pitäisi luoda vahvempi kytkös maakuntauudistukseen, koska siellä tehdään merkittävää tehtäväjakoa valtion, kuntien ja maakuntien välillä.
* DigiNyt-ryhmä voisi toimia Digi Officen ”neuvottelukuntana”, joka toimisi neuvoa-antavana elimenä ja tukena toiminnalle.
* DigiNyt-ryhmässä pidettäviin alustuksiin pitäisi aina sisältyä sellaisia asioita tai kysymyksiä, joihin ryhmältä toivotaan kannanottoa tai tukea.
* Kokousmuistioihin pitäisi kirjata käsitellyistä asioista selkeät johtopäätökset, joita voi myös jakaa eteenpäin toimenpiteitä varten.
* Sihteeristön pitäisi valmistella ja tuottaa asioita seurantaryhmän käsittelyyn.
* Viitekehyksenä esitetystä ”isosta kuvasta” todettiin mm., että
	+ Digitalisaatioon liittyvä osaaminen on tärkeä osa-alue, jossa on useita tarkastelunäkökulmia
	+ Johtaminen on hyvä lisäys edellytyksiin
	+ Kuvasta herää kysymys, miten koko palettia hallinnoidaan ja johdetaan
	+ Isosta kuvasta pitäisi olla linkki todellisuuteen, konkreettisiin kehityshankkeisiin

Lopuksi tiivistettiin havainnot muutamaan keskeiseen asiaan:

* Halutaan olla aidosti mukana digitalisaation johtamisessa
* Kaivataan konkretiaa
* Ryhmä voisi toimia Digi Officen neuvottelukuntana
* Jatkossa muistioon kirjataan selkeästi näkyviin eteenpäin vietävät asiat

4 Seuraavat kokoukset

* syksyn kokousaikataulu
	+ to 8.9. klo 9–11
	+ ke 12.10. klo 10–12
	+ ke 2.11. klo 10–12
	+ to 1.12. klo 10–12